**Εκδόθηκε η προκήρυξη Στρατιωτικών Σχολών 2023-2024**

**Προθεσμία υποβολής αίτησης : 10 Φεβρουαρίου 2023** ημέρα Παρασκευή

Τρόπος υποβολής: ηλεκτρονικά, στην εφαρμογή [https://www.asei-assy.mil.gr](https://www.asei-assy.mil.gr/)

Τονίζεται ότι, οι υποψήφιοι/ες είναι αποκλειστικά υπεύθυνοι να μάθουν αν τα δικαιολογητικά τους έγιναν δεκτά ή όχι (μέσω της εφαρμογής) και να τα συμπληρώσουν, αν απαιτείται.

Σημαντικές Ημερομηνίες

1. **έως και 17.02.2023**, ημέρα Παρασκευή:

Έκδοση Κατάστασης Υποψηφίων με Ελλιπή Δικαιολογητικά

1. **έως 24.02.2023**, ημέρα Παρασκευή και ώρα 24:00:

Υποβολή Ελλιπών Δικαιολογητικών

1. **03.03. 2023**, ημέρα Παρασκευή:

Έκδοση τελικής κατάστασης δεκτών υποψηφίων για συμμετοχή στις ΠΚΕ καθώς και προγράμματος διεξαγωγής των ΠΚΕ (τόπος–χρόνος)

## ****Ελλιπή δικαιολογητικά****

Μετά τη λήξη της προθεσμίας υποβολής των αιτήσεων συμμετοχής των υποψηφίων, οι επιτροπές ελέγχου των δικαιολογητικών όλων των εξεταστικών κέντρων ανακοινώνουν την κατάσταση των υποψηφίων που έχουν ελλιπή δικαιολογητικά στις ιστοσελίδες των εξεταστικών κέντρων.

Οι υποψήφιοι/ες, οι οποίοι/ες θα γίνουν δεκτοί/ές για να συμμετάσχουν στην διαδικασία των ΠΚΕ, οφείλουν να ενημερωθούν με την ημερομηνία ανάρτησης των δεκτών υποψηφίων και με αποκλειστικά δική τους ευθύνη από την ιστοσελίδα του εξεταστικού κέντρου για το πρόγραμμα των ΠΚΕ (ψυχομετρικών, υγειονομικών, αθλητικών), τον τόπο και τον χρόνο παρουσίασης.

## Προκαταρκτικές Εξετάσεις

Οι **Προκαταρκτικές Εξετάσεις (ΠΚΕ)** για τις Στρατιωτικές Σχολές είναι υποχρεωτικές για όλους τους υποψήφιους και γίνονται σύμφωνα με προγραμματισμό που θα ανακοινωθεί από τα εξεταστικά κέντρα.

Οι **ΠΚΕ Στρατιωτικών Σχολών** είναι υποχρεωτικές και για τους υποψήφιους που είχαν υποβληθεί σε αυτές στο παρελθόν στην ίδια ή σε άλλη Σχολή.

Όλοι οι υποψήφιοι/ες που έχουν δικαίωμα συμμετοχής στις ΠΚΕ θα υποβληθούν:

(1) σε υγειονομικές εξετάσεις, (2) ψυχομετρικές δοκιμασίες, και (3) αθλητικές δοκιμασίες, σύμφωνα με το Πρόγραμμα του εξεταστικού κέντρου επιθυμίας τους.

Διαβάστε αναλυτικά την [**προκήρυξη Στρατιωτικών Σχολών 2023**](https://www.amyna.news/wp-content/uploads/2023/01/prokiryksi-stratiwtikwn-sxolwn-2023-oe.pdf)